Чорная кніга камунізму

Чорная кніга камунізму: злачынствы, тэрор, рэпрэсіі () — кніга пра палітычныя і грамадзянскія рэпрэсіі ў камуністычных дзяржавах, генацыд, пазасудовыя пераследы, дэпартацыі і штучный голад. Кніга была надрукаваная ў 1997 годзе ў Францыі, арыгінальнае назва . Напісаная групай некалькіх еўрапейскіх акадэмікаў пад рэдакцыяй Стэфана Куртуа.

 Змест 
Кніга складаецца з пяці частак, з увядзеннем і рэзюмэ Стэфана Куртуа:
 Увядзенне — Злачынства камунізму
 Частка I — Дзяржава супраць грамадства. Гвалт, рэпрэсіі і тэрор у Савецкім Саюзе
 Частка II — Сусветная рэвалюцыя, грамадзянская вайна і тэрор
 Камінтэрн у дзеянні
 Цень НКУС над Іспаніяй
 Камунізм і тэрарызм
 Частка III — Еўропа пры камунізме
 Палякі пад чужым і сваім гвалтам
 Еўропа Цэнтральная і Паўднёва-Усходняя
 Частка IV — Камунізм у Азіі: Паміж «перавыхаваннем» і разнёй
 Кітай: Доўгі марш у цемры
 Паўночная Карэя. В’етнам, Лаос: насенне цмока
 Злачынства, тэрор і таямніца ў Паўночнай Карэі
 В'етнам: бездарожжа ваеннага камунізму
 Лаос: уцякаючае насельніцтва
 Камбоджа: у краіне незразумелага злачынства
 Частка V — Трэці свет
 Лацінская Амерыка знаёміцца з камунізмам
 Афракамунізмы: Эфіопія, Ангола, Мазамбік
 Камунізм у Афганістане
  Чаму?

Кніга арыентавана ў першую чаргу на прадстаўленні рэжымаў у Савецкім Саюзе і Кітаі. Частка пасвечаная СССР апісвае функцыянаванне рэпрэсіўнай сістэмы ад лістапада 1917 года, эру сталінскіх чыстак у Савецкім Саюзе, дэпартацыі насельніцтва і барацьбу з палітычнымі апанентамі, якія праводзіліся з 1917 года. Раздзелы, якія апісваюць гісторыю Кітая канцэнтруюцца на культурнай рэвалюцыі, сітуацыі ў Тыбеце, вялікім скачку, а таксама рэпрэсіях, якія ажыццяўляліся партыяй.

У меншай ступені, кніга апісвае падзеі, што адбываюцца ва Усходнім Блоку. Аўтары засяроджаны галоўным чынам на буйных публічных выступах супраць урада і на працэсе ўстанаўлення панавання камуністычных партый. Асобныя часткі прысвечаны Паўночнай Карэі, Камбоджы, Кубе і савецкая інтэрвенцыі ў Афганістане. Стэфан Кортуа прабуе ацаніць колькасць ахвяраў рэпрэсій, якая агулам састаўляе каля 100 мільёнаў смерцяў. Той жа аўтар напісаў уступную главу, дзе параўноўвае камунізм з нацыянал-сацыялізмам прыходзіць да высновы, што крывавыя рэпрэсіі закладзеныя ў саміх асновах камуністычнай ідэалогіі.

 Савецкая рэпрэсіі 
Рэпрэсіі і голад, якія адбываліся ў Савецкім Саюзе пры рэжымах Уладзіміра Леніна і Іосіфа Сталіна, апісаныя ў кнізе:
 расстрэлы дзясяткаў тысяч закладнікаў і зняволеных;
 забойства сотняў тысяч паўстаўшых рабочых і сялян у перыяд 1918-1922;
 голад у 1922 годзе, які прывёў да гібелі 5 мільёнаў людзей;
 ліквідацыя і дэпартацыя данскіх казакоў ў 1920 годзе;
 дзясяткі тысяч памерлых у канцэнтрацыйных лагерах у перыяд 1918-1930;
 высылка 2 мільёнаў кулакоў (або меркаваных кулакоў) у перыяд 1930-1932;
 6 мільёнаў украінцаў загіныўшых у выніку справакаванага голаду (Галадамор) у перыяд 1932-1933;
 дэпартацыя сотняў тысяч палякаў, украінцаў, прыбалтаў, малдаван і жыхароў Бесарабіі ў перыяд 1939-1941 і 1944-1945;
 дэпартацыя паволжскіх немцаў у 1941 годзе;
 амаль 690 000 забітых падчас Вялікага тэрору ў перыяд 1937-1938;
 дэпартацыя крымскіх татараў ў 1943 годзе;
 дэпартацыя чачэнцаў у 1944 годзе;
 дэпартацыя інгушаў у 1944 годзе.

 Ацэнка агульнага ліку ахвяр камуністычных рэжымаў 
У кнізе прыведзены наступныя дадзеныя аб колькасці ахвяр камуністычных рэжымаў у розных краінах свету:
  Савецкі Саюз — 20 мільёнаў жыццяў
 Кітай — 65 мільёнаў
 В’етнам — 1 мільён
 Карэя — 2 мільёны
 Камбоджа — 2 мільёны
 Усходняя Еўропа — 1 мільён
 Лацінская Амерыка — 150 000
 Афрыка — 1 700 000
 Афганістан — 1 500 000
Агульная колькасць забітых, згодна з прыведзенымі ў кнізе дадзенымі, набліжаецца да адзнакі ў сто мільёнаў.

 Фота з кнігі 

 Рэакцыя на кнігу 
На працягу трох гадоў з моманту выпуску было прададзена каля. 700 тысяч копій кнігі на 16 мовах.
У 1998 годзе выдавецтва Le Temps Des Cerises выдала Чорную кнігу капіталізму як адказ на абвінавачванні Чорнай кнігу камунізму.
У 2002 годзе ў Францыі было выдадзена дапаўненне - другі том «Кнігі», які змяшчаў, сярод іншага, адказ аўтара на абвінавачання, зробленыя супраць першага тома.

 Аналагічныя кнігі 
У 2009 годзе ў Швецыі выйшла кніга «Злачынствы супраць чалавечнасці пры камуністычных рэжымах». У выданні апісваюцца Чырвоны тэрор, раскулачванне, масавы голад, ГУЛАГ, Вялікі тэрор, барацьба з касмапалітызмам. 

 Гл. таксама 
 Камунізм
 Тэрор
 Чырвоны тэрор
 Катынь
 Курапаты

 Літаратура 
 Nicolas Werth, Karel Bartošek, Jean-Louis Panné, Jean-Louis Margolin, Andrzej Paczkowski, Stéphane Courtois, The Black Book of Communism: Crimes, Terror, Repression, Harvard University Press, 1999, hardcover, 858 pages, ISBN 0-674-07608-7

Катэгорыя: антыкамунізм
Катэгорыя: Кнігі пра савецкія рэпрэсіі
Катэгорыя: Палітычныя кнігі
Катэгорыя: Кнігі пра камунізм
Катэгорыя: Кнігі пра голад
Катэгорыя: Палітычныя рэпрэсіі